
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 


την επωνυμία «ΙΔΡΥΜΑ ΠΟΛΙΤΙΣΜΟΥ ΚΟΙΝΩΝΙΚΗΣ 
ΠΑΡΕΜΒΑΣΗΣ ΧΡΥΣΟΥΛΑΣ ΝΙΚΟΛΑΟΥ ΒΑΡΒΑ- 

ΡΕΣΟΥ» και κύρωση του οργανισμού αυτού. 1 

Κύρωσης του Οργανισμού του, υπέρ του Πανεπιστη¬ 
μίου Ιωαννίνων κεφαλαίου αυτοτελούς διαχείρισης 
με την επωνυμία "ΚΛΗΡΟΔΟΤΗΜΑ ΙΩΑΝΝΗ ΤΣΑ- 
ΝΑΚΑ". 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΟΛΙΤΙΣΜΟΥ ΚΟΙΝΩΝΙΚΗΣ ΠΑΡΕΜ¬ 
ΒΑΣΗΣ ΧΡΥΣΟΥΛΑΣ ΝΙΚΟΛΑΟΥ ΒΑΡΒΑΡΕΣΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την 19244/3.9.1997 δημόσια διαθήκη της Χρυσού- 
λας Νικ.Βαρβαρέσου, που συντάχθηκε ενώπιον της συμ¬ 
βολαιογράφου Αθηνών Στυλιανής Σωτ. Χαντζιάρα και δη¬ 
μοσιεύθηκε με το αριθ. 1400/20.3.1998 πρακτικό του Μον. 
Πρωτοδικείου Αθηνών, με την οποία συστήθηκε κοινωφε¬ 
λές ίδρυμα με την επωνυμία ΊΔΡΥΜΑ ΠΟΛΙΤΙΣΜΟΥ-ΚΟΙ- 
ΝΩΝΙΚΗΣ ΠΑΡΕΜΒΑΣΗΣ ΧΡΥΣΟΥΛΑΣ ΝΙΚΟΛΑΟΥ ΒΑΡ¬ 
ΒΑΡΕΣΟΥ" και με έδρα την Αθήνα. 

2. - Τις διατάξεις των άρθρων:α) 95 και 98 του Α.Ν. 
2039/1939, β) 101 και 119του Εισαγωγικού Νόμουτου 
Αστικού Κώδικα και γ) 108 και 110 του Αστικού Κώδι¬ 
κα. 

3. - Την από 29.9.99 γνωμοδότηση του Συμβουλίου Εθνι¬ 
κών Κληρ/των. 

4. - Την αριθ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στον Υφυπουργό 
Οικονομικών (ΦΕΚ922τ.Β'). 

Με πρόταση των Υπουργών Υγείας και Πρόνοιας, Πολι¬ 


τισμού και του Υφυπουργού Οικονομικών, αποφασίζουμε: 

Άρθρο μόνο 

1. - Εγκρίνουμε τη σύστασητου κοινωφελούς ιδρύματος 
με την επωνυμία ΊΔΡΥΜΑ ΠΟΛΙΤΙΣΜΟΥ-ΚΟΙΝΩΝΙΚΗΣ 
ΠΑΡΕΜΒΑΣΗΣ ΧΡΥΣΟΥΛΑΣ ΝΙΚΟΛΑΟΥ ΒΑΡΒΑΡΕΣΟΥ", 
η οποία έγινε από την Χρυσούλα Νικ.Βαρβαρέσου με την 
13.244/3.9.1997 δημόσια διαθήκη της, η οποία συντάχθη- 
κε ενώπιον της συμβολαιογράφου Στυλιανής Σωτ. Χα¬ 
ντζιάρα και δημοσιεύθηκε με το αριθ. 1400/20.3.1998 πρα¬ 
κτικό του Μον. Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Πολιτισμού και Υγείας-Πρόνοιας και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν .2039/1939 
και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΠΟΛΙΤΙΣΜΟΥ-ΚΟΙΝΩΝΙΚΗΣ 
ΠΑΡΕΜΒΑΣΗΣ ΧΡΥΣΟΥΛΑΣ ΝΙΚΟΛΑΟΥ ΒΑΡΒΑΡΕΣΟΥ" 

Άρθρο 1 

Μορφή-Επωνυμία-Έδρα-Σφραγίδα 

1 .-Το κοινωφελές ίδρυμα με την επωνυμία ΊΔΡΥΜΑ ΠΟ- 
ΛΙΤΙΣΜΟΥ-ΚΟΙΝΩΝΙΚΗΣ ΠΑΡΕΜΒΑΣΗΣ ΧΡΥΣΟΥΛΑΣ ΝΙ¬ 
ΚΟΛΑΟΥ ΒΑΡΒΑΡΕΣΟΥ" που συστήθηκε από την Χρυ¬ 
σούλα χα Νικολάου Βαρβαρέσου με την 13244/3.9.1997 
δημόσια διαθήκη της η οποία συντάχθηκε ενώπιον της 
συμβολαιογράφου Αθηνών Στυλιανού Σωτ. Χαντζιάρα και 
δημοσιεύθηκε με το αριθ. 1400/20.3.1998 πρακτικό του 
Μον. Πρωτοδικείου Αθηνών, αποτελεί νομικό πρόσωπο 
ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του α.ν. 2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. - Έδρα του ιδρύματος είναι η Αθήνα. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 

ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

Α) Στον τομέα της κοινωνικής παρέμβασης: 

1) Να χρηματοδοτεί μέσα στα πλαίσια των οικονομικών 
δυνατοτήτων του, τις κοινότητες απεξάρτησης των νέων 
από τα ναρκωτικά. 

2) Να βοηθάει πολύτεκνες οικογένειες, παρέχοντας 
σ’αυτές υλική και ηθική βοήθεια. 

3) Να παρέχει βοήθεια στο παιδί, το γέροντα, την οικο¬ 
νομικά αδύνατη μητέρα και οικογένεια και γενικά σε ανα- 
ξιοπαθούντες συνανθρώπους μας. 

Β) Στον τομέα του Πολιτισμού: 

Να προάγει αυτόν με την καθιέρωση χρηματικών ετή¬ 
σιων βραβείων και επαίνων, τα οποία θα απονέμονται πα¬ 
ρουσία Αρχών, κοινού και μέσων μαζικής ενημέρωσης σε 
φυσικά πρόσωπα και μαζικούς φορείς που διακρίθηκαν 
άλως ιδιαιτέρως: 1) στις επιστήμες 2) τα γράμματα 3) τις 
τέχνες 4) τον πολιτισμό και 5) την προστασία του περι¬ 
βάλλοντος, ως και τις πράξεις αυτοθυσίας και ηρωισμού 
ατόμων. 

Άρθρο 3 
Περιουσία-Πόροι 

1. Περιουσία του ιδρύματος αποτελείται: 

Α.Εκ μετρητών δρχ. 130.563.846 εκατ. δρχ. πλέον τό¬ 
κων. 

Β. Εξ ακινήτων: 

1) Ενός διαμερίσματος κειμένου στον 5ο όροφο της επί 
της Λεωφόρου Ειρήνης αρ. 12 στην Πεύκη Αττικής, πολυ¬ 
κατοικίας επιφ. 130 τ.μ. 

2) Ενός διαμερίσματος κειμένου στο ισόγειο πολυκα¬ 
τοικίας επί της οδού Πλαστήρα αρ.2 στην Πεύκη Αττικής 
επιφάνειας 54 τ.μ. 

3) Ενός διαμερίσματος στον 1 ο όροφο της επί της οδού 
Πλαστήρα 16 στην Πεύκη Αττικής, πολυκατοικίας επιφά¬ 
νειας 140 τ.μ. 

4) Ενός διαμερίσματος κειμένου στο 2ο όροφο της επί 
της οδού Πλαστήρα 16 στην Πεύκη Αττικής πολυκατοι¬ 
κίας επιφάνειας 140 τ.μ. 

5) Ενός διαμερίσματος κειμένου στον 3ο όροφο της επί 
της οδού Πλαστήρα 16 στην Πεύκη Αττικής, πολυκατοι¬ 
κίας επιφάνειας 132 τ.μ. 

6) Ενός διαμερίσματος στον 3ο όροφο της επί της οδού 
Πλαστήρα 16 στην Πεύκη Αττικής, πολυκατοικίας επιφά¬ 
νειας 83 τ.μ. 

7) Ενός διαμερίσματος στον 4ο όροφο επί της οδού 
Πλαστήρα 16 στην Πεύκη Αττικής, πολυκατοικίας, επιφά¬ 
νειας 207 τ.μ. 

8) Ενός δώματος σε πολυκατοικία επί της οδού Βαλτε¬ 
τσίου και Μπότσαρη στην Πεύκη Αττικής, επιφάνειας 15 
τ.μ. 

9) Ενός αγροτεμαχίου στο χωρίο Τέμπη Ν.Λαρίσης επι¬ 
φάνειας 900 τ.μ. 

10) Ενός αγροτεμαχίου στο χωρίο Τέμπη Ν.Λαρίσης 
επιφάνειας 2.000 τ.μ. περίπου. 

11) Ενός καταστήματος επί μελοντικώς ανεγερθησομέ- 
νης πολυκατοικίας επί της Λεωφόρου Ειρήνης στην Πεύ¬ 
κη Αττικής επιφάνειας 40 τ.μ. 


12) Μίας κλειστής θέση σταθμεύσεως (Ραιΐάηςι) επιφά¬ 
νειας 13 τ.μ. στο περίβολο της επί της οδού Πλαστήρα 16 
πολυκατοικίας. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. - Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1) Ιωάννη Θεοδωρόπουλοτου Γεωργίου, δικηγόρο, κά¬ 
τοικο Γλυφάδας Αττικής, οδός Ιωαννίνων 75, ως πρόε¬ 
δρο. 

2) Ιωάννη Μαργέλη του Χρήστου, συν/χο στρατιωτικό 
και δημοσιογράφο, κάτοικο Γλυφάδας Αττικής, οδός Κά¬ 
δρου 2, ως γραμματέα. 

3) Τηλέμαχο Δραγώγιατου Γεωργίου, δικηγόρο, κάτοι¬ 
κο Γλυφάδας Αττικής, οδός Ιωαννίνων 74. 

4) Γεώργιο Αγγελόπουλο του Αγγελή, δημοσιογράφο, 
κάτοικο Γλυφάδας Αττικής, οδός Γεωργίου Γεννηματά 
118. 

5) Γεώργιο Ντίνοτου Αριστοτέλη, οικονομολόγο, κάτοι¬ 
κο Ν.Ιωανίας Αττικής, οδός Μοσχονησίων 16. 

2. -Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον αντιπρόεδρο και τον 
Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του αν 2039/1939. 

4. - Το Διοικητικό Συμβούλιο συνεδριάζει τακτικά κάθε 
δεκαπενθήμερο και εκτάκτως οπότε το ζητήσει ο Πρόε¬ 
δρος ή δύο από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Πρόεδρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε- 

ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 
1Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του α.ν.2039/1939 και των 
διαταγμάτων που εκδόθηκαν ή θα εκδοθούν σε εκτέλε¬ 
ση του νόμου τούτου, καθώς και των λοιπών σχετικών νό¬ 
μων και διαταγμάτων. 

2.- Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν.2039/1939 και 
του από 20-12-1939 Β.Δ/τος (ΦΕΚ552Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.- Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα δικαστήρια, στις αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δύο (2) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 


θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. - Ο γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεταιγια 
την καταστροφή ή την απώλεια τούτων. 

2. - Ο γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. - Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική διαχείριση 

1.- Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2.- Η οικονομική διαχείριση γίνεται με βάση προϋόλογι- 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις τών άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552 Α'). 

Άρθρο 10 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Διαδικασία χορήγησης οικονομικών ενισχύσεων 

Το Διοικητικό Συμβούλιο του ιδρύματος καλεί με προ- 
κήρυξη-πρόσκλησή του κάθε χρόνο, όλους τους ενδια¬ 
φερομένους που δικαιούνται οικονομική ενίσχυση βάσει 
των διατάξεων της διαθήκης, να υποβάλλουν σ’αυτό μέ¬ 
σα σε τακτή προθεσμία, σχετική αίτηση μετά απαραίτητα 
δικαιολογητικά που αναφέρονται στην παραπάνω προκή- 
ρυξη-πρόσκληση. Αντίγραφο της προκήρυξης-πρόσκλη- 
σης πρέπει, με φροντίδα του Διοικητικού Συμβουλίου του 
ιδρύματος, να τοιχοκολλείται με αποδεικτικό έξω απ’τα 
γραφεία του ιδρύματος και να δημοσιεύεται μία φορά σε 
δύο ημερήσιες Αθηναϊκές εφημερίδες μεγάλης κυκλοφο¬ 
ρίας, σαράντα πέντε (45) τουλάχιστον ημέρες πριν από τη 
λήξη της παραπάνω προθεσμίας. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του αστικού κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος-Τύχη περιουσίας αυτού 

1.- Το ίδρυμα διαλύεται όταν και όπως ο νόμος ορίζει: 


2.- Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε ίδρυμα που 
επιδιώκει παρεμφερείς σκοπούς. 

Στους Υπουργούς Υγείας και Πρόνοιας, Πολιτισμού και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 5 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ & ΠΡΟΝΟΙΑΣ 

Γ. ΔΡΥΣ Λ. ΠΑΠΑΔΗ ΜΑΣ 

ΠΟΛΙΤΙΣΜΟΥ 

ΕΛ. ΠΑΠΑΖΩΗ 
-♦- 

( 2 ) 

Κύρωσης του Οργανισμού του, υπέρ του Πανεπιστημί¬ 
ου Ιωαννίνων κεφαλαίου αυτοτελούς διαχείρισης με την 
επωνυμία "ΚΛΗΡΟΔΟΤΗΜΑ ΙΩΑΝΝΗ ΤΣΑΝΑΚΑ". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθμ.57317/166.11.1992 δημόσια διαθήκη του 
Ιωάννη Δημ.Τσανάκα που συντάχθηκε ενώπιον του συμ¬ 
βολαιογράφου Ιωαννίνων Παναγιώτου Νικολ. Ευθυμιά- 
δου και δημοσιεύθηκε με το αριθ.24/5.2.1992 πρακτικό 
του Μον. Πρωτοδικείου Ιωαννίνων με την οποία διατέθη¬ 
κε περιουσία στο Πανεπιστήμιο Ιωαννίνων, ως κεφάλαιο 
αυτοτελούς διαχείρισης, για την εκτέλεση ειδικού κοινω¬ 
φελούς σκοπού. 

2. - Τις διατάξεις των άρθρων:α)96 και 98 του 
αν2039/1939, β) 101 του Εισαγωγικού Νόμου του Αστικού 
Κώδικα και γ) 110 του Αστικού Κώδικα. 

3. - Την από 25.10.1999 γνωμοδότηση του Συμβουλίου 
Εθνικών Κληρ/των. 

4. - Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ922τ.Β'.). 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Κυρώνουμε τον Οργανισμό εκτέλεσης του κοινωφε¬ 
λούς σκοπού του κεφαλαίου αυτοτελούς διαχείρισης με 
την επωνυμία "ΚΛΗΡΟΔΟΤΗΜΑ ΙΩΑΝΝΗ ΤΣΑΝΑΚΑ" που 
συστήθηκε στο Πανεπιστήμιο Ιωαννίνων με την 
αριθμ.57317/16.11.1992 δημόσια διαθήκη του Ιωάννη 
Δημ.Τσανάκα, η οποία συντάχθηκε ενώπιον του συμβο¬ 
λαιογράφου Ιωαννίνων Παναγιώτου Νικολ.Ευθυμιάδου 
και δημοσιεύθηκε με το αριθ.24/5.2.1992 πρακτικό του 
Μον.Πρωτοδικείου Ιωαννίνων. 

Η περιουσία που αφέθηκε στο Πανεπιστήμιο Ιωαννίνων 
με την παραπάνω διαθήκη του Ιωάννη Δημ.Τσανάκα, για 
την εκτέλεση ειδικού κοινωφελούς σκοπού αποτελεί κε¬ 
φάλαιο αυτοτελούς διαχείρισης αυτού (ξεχωριστό της 
λοιπής περιουσίας του), υπάγεται στον έλεγχο και την 
εποπτείατων Υπουργών Οικονομικών και Εθνικής Παιδεί¬ 
ας και Θρησκευμάτων και διέπεται από τις διατάξεις της 

παραπάνω συστατικής του πράξης, του παρακάτω οργα¬ 
νισμού, του α.ν.2039/1939 και των διαταγμάτων που εκ- 
δόθηκανή θα εκδοθούν σε εκτέλεση του νόμου τούτου. Ο 
οργανισμός του κεφαλαίου τούτου αυτοτελούς διαχείρι¬ 
σης στο Πανεπιστήμιο Ιωαννίνων, αποτελείται από οκτώ 
(8) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Καθορισμού λεπτομερειών του τρόπου εκτέλεσης του 
κοινωφελούς σκοπού του υπέρ του Πανεπιστημίου Ιωαν¬ 
νίνων κεφαλαίου αυτοτελούς διαχείρισης, με την επωνυ¬ 
μία "ΚΛΗΡΟΔΟΤΗΜΑ ΙΩΑΝΝΗ ΤΣΑΝΑΚΑ". 

Άρθρο 1 

Μορφή - Επωνυμία 

1. Η περιουσία που αφέθηκε στο Πανεπιστήμιο Ιωαννί¬ 
νων προς εκπλήρωση ειδικού κοινωφελούς σκοπού, με 
την αριθ.57317/16.11.1992 δημόσια διαθήκη του αποτε¬ 
λεί κεφάλαιο αυτοτελούς διαχείρισης αυτού (ξεχωριστό 
της λοιπής περιουσίας του) με την επωνυμία "ΚΛΗΡΟΔΟ¬ 
ΤΗΜΑ ΙΩΑΝΝΗ ΤΣΑΝΑΚΑ" και διέπεται από τις διατάξεις 
της παραπάνω συστατικής πράξης, του παρόντος οργα¬ 
νισμού , του Α. Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νόμου τούτου. 

Άρθρο 2 

Σκοπός 

Σκοπός του κληροδοτήματος είναι η χορήγηση υπο¬ 
τροφιών σε οικονομικά αδύνατους φοιτητές που κατάγο¬ 
νται και διαμένουν κατά πρώτον στο Μέτσοβο και την πε¬ 
ριφέρεια Μετσόβου, δεύτερο στο ν.Ιωαννίνων και ελλεί¬ 
ψει αυτών στους λοιπούς νομούς της Ηπείρου (για τις 
βασικές ή μεταπτυχιακές σπουδές τους). 

Η ανωτέρω υποτροφία θα αποκαλείται "Υποτροφία Γε- 
ωργίου, Ιωάννου και Καλλιόπης και Ελένης Τσανάκα και 
Χαρίκλειας Τσαρτσή-Μπαρόσιου". 

Άρθρο 3 
Εκτέλεση σκοπού 

1. Η εκτέλεση του σκοπού του Κληροδοτήματος γίνεται 
από το Πρυτανικό Συμβούλιο του Πανεπιστημίου Ιωαννί¬ 
νων, το οποίο διευκολύνεται στο έργο της διαχείρισης 
τούτου από ειδική επιτροπή που ορίζεται απ’αυτό. 

Χρέη Γραμματέα της επιτροπής αυτής εκτελεί ο διευ- 
θύνων την αρμόδια Υπηρεσία Κληροδοτημάτων του Πα¬ 
νεπιστημίου Ιωαννίνων. 

2. Η παραπάνω επιτροπή εισηγείται στο Πρυτανικό 
Συμβούλιο για όλα τα θέματα που αφορούν το Κληρο¬ 
δότημα αλλά οι εισηγήσεις αυτής υπόκεινται στην 
έγκριση του Πρυτανικού Συμβουλίου του Πανεπιστημί¬ 
ου Ιωαννίνων. 

Άρθρο 4 
Περιουσία-Πόροι 

1. Περιουσία του Κληροδοτήματος αποτελούν: 

Α.- Τα κάτωθι ακίνητα επί της οδού Στουρνάρα 13-Τρί- 
καλα. 

α.Δύο (2) διαμερίσματα επιφάνειας 61,07 τ.μ., το καθέ¬ 
να. 

Ένα διαμέρισμα επιφάνειας 46,36 τ.μ. 

Ένα διαμέρισμα επιφάνειας 32,23 τ.μ. 


Ένα κατάστημα επιφάνειας 50,49 τ.μ. 

Ένα διαμέρισμα επιφάνειας 48,19 τ.μ. 

Ένα διαμέρισμα επιφάνειας 65,04 τ.μ. 

Β.- Τα κάτωθι ακίνητα επί της οδού Στουρνάρα 20-Τρί- 
καλα. 

Δύο (2) διαμερίσματα επιφάνειας 70,43 τ.μ. το καθένα 

Ένα διαμέρισμα επιφάνειας 77,65 τ.μ. 

Ένα κατάστημα επιφάνειας 39,43 τ.μ. 

Τα 3/4 των 35/100 διαμερίσματος επιφάνειας 63,04 τ.μ. 

Τα 3/4των 35/100 γραφείου γραφείου επιφάνειας 20,75 
τ.μ. 

Γ.- Ένα διαμέρισμα επιφάνειας 60,13 τ.μ. επί της οδού 
Αρριανού και Τελεσίλης-Παγκράτι-ΑΘΗΝΑ. 

Δ.- Μία διώροφη παλαιά οικία, επιφάνειας 100 τ.μ. που 
βρίσκεται επί της οδού Σούσου 23-Ιωάννινα. 

2.- Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 5 

Εκλογή και ανακήρυξη υποτρόφων 

1. Η επιλογή και ανακήρυξη των υποτρόφων γίνεται χω¬ 
ρίς διαγωνισμό σύμφωνα με τις διατάξεις της συστατικής 
πράξης του κεφαλαίου αυτού, του παρόντος οργανι¬ 
σμού, του αν 2039/1939 καιτου από 18.8.1941 Κανονιστι¬ 
κού Διατάγματος (ΦΕΚ286/Α/23.8.1941). 

2. Δικαίωμα υποτροφίας έχουν οι φοιτητές και οι πτυχι- 
ούχοιπου κατάγονται και διαμένουν κατά πρώτον στο Μέ¬ 
τσοβο και την περιφέρεια Μετσόβου, δεύτερον στο νομό 
Ιωαννίνων και εν ελλείψει αυτών στους λοιπούς νομούς 
της Ηπείρου, είναι άποροι και διακρίνονται για την επίδο¬ 
σή τους και το ήθος. 

3. Το Πρυτανικό Συμβούλιο του Πανεπιστημίου Ιωαννί¬ 
νων με σχετική προκήρυξή του, που τοιχοκολλείται σε 
όλες τις Σχολές και τα Τμήματα του Πανεπιστημίου Ιωαν¬ 
νίνων, στο Δημοτικό Κατάστημα Ιωαννίνων και όπου αλ¬ 
λού ήθελε κριθεί σκόπιμο και δημοσιεύεται σε περίληψη, 
σε δύο εφημερίδες των Ιωαννίνων, κατά προτίμηση ημε¬ 
ρήσιες, 45 τουλάχιστον ημέρες πριν από την ημέρα επι¬ 
λογής, καλεί τους ενδιαφερομένους να υποβάλλουν μέ¬ 
σα σε ορισμένη προθεσμία που καθορίζεται στην προκή¬ 
ρυξη, τα παρακάτω δικαιολογητικά: 

α) Πιστοποιητικό του Τμήματος που φοιτούν, για την 
επίδοση στις σπουδές τους και ειδικά για τους πρωτοε¬ 
τείς το δελτίο συνολικής βαθμολογίας εισαγωγής κατά 
τις γενικές εξετάσεις στο Πανεπιστήμιο και τίτλο απόλυ¬ 
σης σχολείου Β/θμιας Εκπαίδευσης με μέσο όρο βαθμο¬ 
λογίας τουλάχιστον "πολύ καλά". 

β) Πιστοποιητικό της αρμόδιας Νομαρχιακής Υπηρε¬ 
σίας Κοινωνικής Πρόνοιας (Ν.Δ. 57/1973), περί της οικο¬ 
νομικής αδυναμίας τους. 

γ) Εκκαθαριστικό σημείωμα φόρου εισοδήματος ή αντί¬ 
γραφο της δήλωσης φορολογίας εισοδήματος, περί των 
εισοδημάτων αυτού και των γονέων του. 

δ) Υπεύθυνη δήλωση του Ν. 1599/1986, περί των περι¬ 
ουσιακών στοιχείων αυτού και της οικογένειας τους. 

ε) Πιστοποιητικό γεννήσεώς τους. 

στ) Βεβαίωση μόνιμης κατοικίας από αρμόδια αρχή. 

ζ) Υπεύθυνη δήλωση του Ν. 1599/1986, ότι δεν παίρνει 
άλλη υποτροφία και 

η) Πιστοποιητικό ποινικού μητρώου 

4. Στην παραπάνω προκήρυξη αναφέρεται ο τίτλος της 
υποτροφίας, ο αριθμός των υποτρόφων, οι κλάδοι σπου¬ 
δών, οι προϋποθέσεις απονομής των υποτροφιών και τα 
απαιτούμενα προς τούτο δικαιολογητικά, η ημερομηνία 
υποβολής των δικαιολογητικών, το ποσό της υποτρο¬ 
φίας, ως και οποιαδήποτε άλλα στοιχεία κρίνει απαραίτη¬ 
τα το Πανεπιστήμιο. 

Περί της τοιχοκόλλησης της προκήρυξης υποτροφιών 
συντάσσεται σχετικό πρακτικό. 

5. Η επιλογή των υποτρόφων γίνεται από τριμελή επι¬ 
τροπή, που ορίζεται από το Πρυτανικό Συμβούλιο και 
αποτελείται από μέλη του διδακτικού επιστημονικού προ¬ 
σωπικού (ΔΕΠ). 

6. Το Πρυτανικό Συμβούλιο στη συνέχεια ανακηρύσ- 
σει με πράξη του τους υποτρόφους του Κληροδοτήμα¬ 
τος. 

Η πράξη ανακήρυξης των υποτρόφων τοιχοκολλείται 
στο Πανεπιστήμιο Ιωαννίνων και στο Δημοτικό Κατάστη¬ 
μα Ιωαννίνων και με την οποία καλούνται οι ενδιαφερόμε¬ 
νοι να υποβάλλουν, εφόσον το επιθυμούν, μέσα σε προ¬ 
θεσμία δέκα (10) ημερών από την τοιχοκόλληση αυτής 
στο Πανεπιστήμιο Ιωαννίνων, ένσταση κατά της πράξης 
αυτής. 

Η ένσταση υποβάλλεται στον οριζόμενο προς τούτο 
εκπρόσωπο του Πανεπιστημίου με απόδειξη παραλα¬ 
βής- 

7. Μετά την πάροδο της δεκαήμερης προθεσμίας, το 
Πρυτανικό Συμβούλιο, υποβάλλει όλα τα δικαιολογητικά 
της επιλογής και ανακήρυξης των υποτρόφων του Κλη¬ 
ροδοτήματος μαζί με τις τυχόν ενστάσεις κατά του πίνα¬ 
κα επιλογής τούτων και τις απόψεις του επ’αυτών, στη 
Δ/νση Β/θμιας Εκπαίδευσης Ιωαννίνων, η οποία τις διαβι¬ 
βάζει με τις δικές της παρατηρήσεις στο Υπουργείο Οικο¬ 
νομικών. 

8. Με απόφαση του Υπουργείου Οικονομικών μετά 
από σύμφωνη αιτιολογημένη γνωμοδότηση του Συμ¬ 
βουλίου Εθνικών Κληροδοτημάτων, εγκρίνεται ή τρο¬ 
ποποιείται, ως προς όλους ή ως προς μερικούς υποψη¬ 
φίους η πράξη επιλογής και ανακήρυξης των υποτρό¬ 
φων του Κληροδοτήματος, εφόσον δεν έγιναν 
σύμφωνα με τη συστατική πράξη ή τον οργανισμό ή τις 
διατάξεις που ισχύουν. 

Η πράξη ανακήρυξης υποτρόφων εκτελείται, μετά από 
την κατά τ’ανωτέρω εγκριτική ή τροποποιητική απόφαση 
του Υπουργείου Οικονομικών. 

9. Ο αριθμός των υποτρόφων και το ποσό κάθε υποτρο¬ 
φίας καθορίζονται από το Πρυτανικό Συμβούλιο του Πα¬ 
νεπιστημίου Ιωαννίνων, ανάλογα με την επάρκεια των 
εσόδων του Κληροδοτήματος, πάντοτε όμως μέσα στα 
όρια που ορίζονται από τις διατάξεις του άρθρου 54 του 
αν2039/1939 καιτου άρθρου 28του από 18-8-1941 Κανο¬ 
νιστικού Διατάγματος. 

10. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 22,24,25,26,27 και 
28 του παραπάνω από 18-8-1941 Κανονιστικού Διατάγμα¬ 
τος. 

11. Η χορήγηση της υποτροφίας διακόπτεται, όταν συ¬ 


ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του Κληροδοτήματος τού¬ 
του, του παρόντος οργανισμού καιτου άρθρου 29του πα¬ 
ραπάνω Κανονιστικού Διατάγματος, οι οποίες διαπιστώ¬ 
νονται με πράξη του Πρυτανικού Συμβουλίου του 
Πανεπιστημίου Ιωαννίνων, που έχει υποχρέωση να παρα¬ 
κολουθεί την όλη πορεία σπουδών των υποτρόφων και να 
αξιώνει απ’αυτούςτην υποβολή κάθε εξάμηνο, αποδεικτι¬ 
κών στοιχείων για την επίδοσή τους. 

Άρθρο 6 

Οικονομική διαχείριση 

1. Η οικονομική διαχείριση του κεφαλαίου τούτου αυτο¬ 
τελούς διαχείρισης περιλαμβάνει ετήσια περίοδο, η 
οποία αρχίζει την 1η Ιανουάριου και λήγει την 31 η Δεκεμ¬ 
βρίου του ιδίου έτους. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται ψηφίζονται και υποβάλλονται κάθε χρόνο από το 
Πρυτανικό Συμβούλιο του Πανεπιστημίου Ιωαννίνων για 
έγκριση στην αρμόδια από το Νόμο Αρχή, σύμφωνα με τις 
διατάξεις των άρθρων 101, 102 και 104 του αν 2039/1939 
και του από 20.12.1939 σχετικού Διατάγματος (ΦΕΚ 
552/Α/22.12.1939). 

Μαζί με τον απολογισμό, το Πρυτανικό Συμβούλιο του 
Πανεπιστημίου Ιωαννίνων, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και πα¬ 
θητικού του κεφαλαίου αυτοτελούς διαχείρισης. 

Άρθρο 7 

Βιβλία και στοιχεία 

1. Το Πανεπιστήμιο Ιωαννίνων τηρεί υποχρεωτικά τα 
ακόλουθα βιβλία και στοιχεία: 

α) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του κεφαλαίου αυτοτελούς δια¬ 
χείρισης, που πραγματοποιούνται κατά τη διάρκεια της 
χρήσης. 

β) Βιβλίο-μητρώο υποτρόφων, στο οποίο καταχωρού- 
νταιτα ονόματα των υποτρόφων, η Σχολή ή το Τμήμα που 
φοιτούν, ο χρόνος και το ποσό της υποτροφίας κάθε υπο¬ 
τρόφου και τα λοιπά στοιχεία που ορίζονται με τις διατά¬ 
ξεις του άρθρου 34 του από 18.8.1941 Καν.Δ/τος (ΦΕΚ 
286/23.8.1941). 

γ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
πρόσωπο που ορίζεται από το Πρυτανικό Συμβούλιο του 
Πανεπιστημίου Ιωαννίνων και 

δ) Βιβλίο πρακτικών των συνεδριάσεων των επιτροπών 
του κεφαλαίου αυτοτελούς διαχείρισης, 

Ως βιβλίο πρωτοκόλλου αλληλογραφίας χρησιμοποιεί¬ 
ται το αντίστοιχο βιβλίο του Πανεπιστημίου Ιωαννίνων. 

2. Εκτός από τα παραπάνω βιβλία και στοιχεία, το Πα¬ 
νεπιστήμιο Ιωαννίνων μπορεί να αποφασίσει την τήρηση 
και άλλων βιβλίων και στοιχείων, τα οποία κρίνει απαραί¬ 
τητα, για την παρακολούθηση της διαχείρισης της περι¬ 
ουσίας καιτης εκτέλεσης του σκοπού του κεφαλαίου τού¬ 
του αυτοτελούς διαχείρισης. 

Άρθρο 8 

Τροποποίηση Οργανισμού 

Ο Οργανισμός του κεφαλαίου τούτου μπορεί να τροπο- 

ποιηθεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του αν2039/1939 
και 110 και 119 του Αστικού Κώδικα, μετά από πρόταση 
του Πρυτανικού Συμβουλίου του Πανεπιστημίου Ιωαννί- 
νων. 

Στον Υπουργό Εθνικής Παιδείας και Θρησκευμάτων 
και στον Υφυπουργό Οικονομικών, αναθέτουμε τη δη¬ 


μοσίευση και εκτέλεση του παρόντος διατάγματος. 
Αθήνα, 5 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΡΣΕΝΗΣ 




5528 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 
β-ΙΤΙΗΐΙ: ννθβΠ133ΐθΓ @ θ1.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































